open-index/open-wikipedia-markdown huggingface dataset:
Gustaf af Geijerstam

**Gustaf af Geijerstam** (5. tammikuuta 1858 Hed, Skinnskatteberg – 6. maaliskuuta 1909 Tukholma) oli ruotsalainen kirjailija. Hän valmistui ylioppilaaksi 1877 ja filosofian kandidaatiksi 1879 ja antautui sitten kokonaan kirjalliselle uralle. Hän oli 1880-luvun realistisen kirjallisuuden huomatuimpia edustajia ja julkaisi suunnan uranuurtajana muun muassa teokset *Gråkallt* (1882), *Strömoln* (1883), *Fattigt folk* (1884), *Erik Grane* (1885), *Pastor Hallin* (1887), *Tills vidare* (1887), *Fattigt folk* (1889), *Kronofogdens berättelser* (1890). Geijerstam kirjoitti myös näytelmiä, muun muassa: *Svärfar* (1888), *Aldrig i lifvet* (1890), *Per Olson och hans käring* (1894), *Lars Anders och Jan Anders* (1894). Hänen tuotannossaan on 1890-luvun keskivaiheilla huomattavissa muutos siinä, että hän antautuu syvällisempään ja hienostuneempaan sielunelämän kuvaukseen ja varsinkin sen mystisiin ilmauksiin. Hän oli aikanaan Ruotsin luetuimpia kirjailijoita, joka kirjailijaominaisuuksiensa ja myötätuntonsa kautta saavutti laajan lukijakunnan.

Geijerstamin poika oli taidemaalari Gustaf (Gösta) af Geijerstam (1888–1954).

## Suomennetut teokset
* *Avioliiton ilveily*; suom. Antti Kaila. Yrjö Weilin 1907
* *Eksyksissä* (*Vilse i lifvet*); suomentanut Fanny Davidson. Tampere: K. Kaatra 1907
* *Kirja pikku veikosta: erään avioliiton romaani*; suomentanut Aukusti Simelius. Osmo 1907
** myös nimellä *Pikku-Veikon kirja*, suomentanut Antti Kaila. Yrjö Weilin 1907
** myös nimellä: *Pikku-Veikon kirja: avioliittoromaani*, Helsinki: Kirja 1916
** myös nimellä: *Kirja pikkuveikosta: erään avioliiton romaani* (*Boken om lille-bror*); suomentanut Siiri Teirilä Porvoo: WSOY 1921
* *Ikuinen arvoitus*; suomentanut Antti Kaila. Hämeenlinna: Karisto 1908
* *Junula ja Tanula: 3-näytöksinen laulunäytelmä (kansannäytelmä)*, Yrjö Weilin 1911
* *Velan kahleissa: saaristolaiskertomus*; Suom. Kaarlo Pulkkinen. Hämeenlinna: Arvi A. Karisto 1915
* *Iso-Niilo ja Pikku-Niilo: seitsemänkuvaelmainen satunäytelmä vanhojen satujen pohjalta* (*Stor-Klas och Lill-Klas*), suomentanut Esko Elstelä. Helsinki: TNL 1972. (Näytelmämoniste)

;Satuja
* Svante laskee mäkeä. Teoksessa: *Aarteiden kirja 4: Maailma on avara*, Porvoo: WSOY 1957
* Palleron tukka leikataan. Teoksessa: *Lapsi maailmankirjallisuudessa*, toim. I. Havu, Turku: Kirjokansi 1946

## Lähteet

## Aiheesta muualla

* Gustaf Geijerstam, af Svenskt biografiskt lexikon
Yhdystie 6772

**Yhdystie 6772** on tie, joka kulkee Ylimarkusta Tallbackeniin. Tien pituus on 2 kilometriä.

Tie alkaa Ylimarkun keskustasta Yhdystien 6760 liittymästä ja kulkee itää kohti samalla ylittäen Närpiönjoen. Tie jatkuu eteenpäin melko suorasti ja 2 kilometrin kohdalla päättyy valtatien 8 liittymään Tallbackenissa. Tien osoitenimi on koko matkalla Övermarkvägen (Ylimarkuntie).

Tien läpi kulkee noin 460-730 ajoneuvoa vuorokaudessa. 

## Lähteet
Punainen ammattiyhdistysinternationaali

**Punainen ammattiyhdistysinternationaali** eli **Profintern** oli vuosina 1921–1935 toiminut useiden valtioiden kommunististen ammattiyhdistysten yhteinen kansainvälinen järjestö. Se perustettiin Moskovassa korvaamaan Amsterdamin sosiaalidemokraattinen ammatti-internationaali. Perustavassa kokouksessa, joka pidettiin vuonna 1921 Moskovassa, Suomen ammattijärjestöä edustivat varapuheenjohtaja Arvo Tuominen, Kuljetustyöntekijäin liiton Edvard Jokela ja Sekatyöväenliiton Viherkoski. Kokouksen yhteydessä annettiin julkilausuma, jossa lausuttiin "kansojen halveksuminen" sen johdosta, että porvarillinen terrori kohdistuu ammattiyhdistysten edustajiin. Se julkaistiin kommunistisissa lehdissä. Profinternin pääsihteerinä toimi Solomon Lozovski. Vuonna 1935 järjestön toimintaa arvosteltiin voimakkaasti Kominternin kongressissa, ja Lozovski itse myönsi sen epäonnistuneen täydellisesti.  
## Lähteet
Archibald Geikie

**Archibald Geikie** (28. joulukuuta 1835 Edinburgh, Skotlanti – 10. marraskuuta 1924, Haslemere, Surrey, Englanti) oli skotlantilainen geologi. Hän oli vuodesta 1867 Skotlannin geologisen toimiston johtaja, vuodesta 1871 geologian professori Edinburghin yliopistossa ja vuodesta 1881 Ison-Britannian geologisen toimiston johtaja, josta virasta hän erosi 1901.

Geikie oli nuoresta asti aktualismin eli uniformitarianismin kannattaja, ja Charles Lyellin jälkeen hän edisti näkemyksen leviämistä eniten. Geikien johdolla on tehty suuri Englannin ja Walesin geologinen kartta (1897). Hänen tärkeimmät erikoistutkimuksensa koskevat vulkanismia, josta on ilmestynyt teos *The ancient volcanoes of Great Britain* (1897). Muita tutkimuksia sisältää *Geological sketches at home and abroad* (1882). Lisäksi Geikie on julkaissut oppikirjoja, esimerkiksi: *Outlines of field geology* (5 p. 1900), *Classbook of geology* (1886), *Textbook of geology* (3 p. 1893). Teos *Founders of geology* (1897) on esitys geologian historiasta.

Geikien veli oli geologi James Geikie.

## Lähteet
James Geikie

**James Geikie** (23. elokuuta 1839 Edinburgh, Skotlanti – 1. maaliskuuta 1915 Edinburgh, Skotlanti) oli skotlantilainen geologi. Hän oli Edinburghin yliopiston geologian professori vuodesta 1882, jääkaudenmuodostumien erikoistutkija ja etenkin tunnettu sen näkemyksen kannattajana, että kvartääriajalla on ollut useita jääkausia, hänen mukaansa seitsemän. Pääteokset: *The great ice-age* (1874 ja 1877) ja *Pre-historic Europe* (1881). Hänen veljensä oli geologi Archibald Geikie.

## Lähteet
Ismete

**Ismete** on täkykalastuslaji, jota harrastetaan talvella. Ismete on peräisin Ruotsista ja siellä ensimmäiset harrastajat alkoivat muokkaamaan vapoja 1980-luvulla. Suomeen laji rantautua 2000-luvulla ja vasta vuonna 2013 laji tuli suuren yleisön tietoisuuteen, kun Yle lähetti Erätulilla-ohjelman Kokkolasta talvella 2013. Mikko ”Peltsi” Peltolaa opasti Markus Sällinen ja yli 10 kiloinen suurhauki nostettiin ylös ja vapautettiin. Catch&Release-kalastus sai myös paljon huomiota ja on yleistynyt vahvasti ohjelman ansiosta. Ismetessä käytetään lyhyitä 120cm pitkiä vapoja ja enimmäkseen hyrräkeloja. Tärpinilmaisu hoidetaan vipalla, siikakelloilla tai elektronisilla hälyttimillä tai näiden yhdistimillä. Siiman päähän tulee n. 50cm pitkä vaijeriperuke, jossa on kolmihaarakoukku. Syöttinä käytetään esimerkiksi särkiä. Myös muut lajit ovat edustettuna. Ismeten etuna on monivapamahdollisuus, joka vaatii vedenomistajan luvan. Useammalla vavalla saadaan katettua suurempi alue.

## Aiheesta muualla
*https://www.keskipohjanmaa.fi/uutiset/328366/eratulilla-ohjelmaa-kuvattiin-kokkolassa
Teuvan helluntaiseurakunta

**Teuvan helluntaiseurakunta** on vuonna 1971 perustettu helluntaiseurakunta Teuvalla. Seurakunnan tilat sijaitsevat Teuvalla osoitteessa Juusentie 1. Seurakunnan pastori on Tarvo Vallinneva.

Seurakunnan tilaisuuksia lähetetään muun muassa TV7:n televisio- ja verkkokanavilla.

## Historia
Helluntaiystävien toiminta alkoi Teuvalla 1920-luvulla Perälässä ja Horossa. Parikymmentä vuotta myöhemmin hengellistä liikedintää oli Kirkonkylässä, Kauppilassa, Norissa ja Äystöllä. Teuvalaiset toimivat ennen seurakunnan syntyä Kauhajoen helluntaiseurakunnan alaisena rukouspiirinä.

Teuvan Helluntaiseurakunta perustettiin 30. toukokuuta 1971. Seurakuntaan liittyi 18 uskovaa. Tunnettuja kokouspuhujia hankittiin Niilo Yli-Vainiosta alkaen. Ensimmäinen kokoaikainen saarnaaja palkattiin seurakuntaan vasta 1986 alkaen. Teuvan Helluntaiyhdistys perustettiin 22. huhtikuuta 1981 ja rekisteröitiin 2. marraskuuta 1982. Yhdistys vuokrasi tilat entisestä lakkitehtaasta Teuvan Säästöpankilta ja aloitti kirpputoritoiminnan siellä. Unelmana oli rakennuttaa oma rukoushuone, ja tontti ostettiin 10. syyskuuta 1992 Teuvan kunnalta ja Jukka Muotiolta. Rukoushuoneen rakennus aloitettiin kesällä 1993 ja sen kustannusarvio oli 1,3 miljoonaa markkaa. Talkoita järjestettiin varojen keräämiseksi. Jäsenmäärä oli tuolloin 58.

Kesällä 2018 Kauhajoen, Kurikan, Jalasjärven, Jurvan, Teuvan ja Kristiinankaupungin helluntaiseurakunnat järjestivät *Myötätuulta lakeudella* -kesäjuhlat Kauhajoella.

## Seurakunnan johtajat
Seurakunnan pastoreina ovat toimineet Hannu Mehtonen, Tarvo Vallineva, Heimo Hynynen, Pekka Saarinen, Veli-Matti Köykkä ja Arto Nironen, sekä vuodesta 2016 lähtien Tarvo Vallineva toistamiseen.
Muita julistustyöntekijöitä ovat olleet Kaisu Paajaste, Erkki Hietanen, Hellen Hynynen, Markus Mäenpää, Janne ja Sara Saarela sekä Helvi Palmroth.

## Lähteet

## Aiheesta muualla
Rattikelkkailu talviolympialaisissa 2022

**[[Rattikelkkailu|Rattikelkkailussa]]** kilpailtiin **[[Talviolympialaiset 2022|Pekingin 2022 talviolympialaisissa]]** 13.–20. helmikuuta National Sliding Centressä, Yanqingissa.

## Aikataulu

: *Kaikki ajat paikallista aikaa ([[Aikavyöhyke|UTC+8]]).*

Seuraavassa listassa on kaikkien kolmen tapahtuman aikataulut.

**Lihavoidut** tapahtumat ovat loppukilpailuja.

## Mitalitaulukko

## Tulokset

## Lähteet

## Aiheesta muualla
Kalifornian kuvernöörinvaalit 2022

**Kalifornian vuoden 2022 kuvernöörinvaalit** pidettiin 8. marraskuuta ja niissä valittiin osavaltion kuvernööri ja varakuvernööri seuraavaksi nelivuotiskaudeksi. Istuva kuvernööri Gavin Newsom pystyi asettumaan uudelleen ehdolle. Kalifornian kuvernöörin virkakaudet on rajattu kahteen nelivuotiskauteen henkilön elinaikana.

## Tausta ja äänioikeus
Vuoden 2022 vaalien osalta Kaliforniassa käytettiin kirjeäänestystä, mutta halukkaat saivat äänestää myös äänestyspaikalla. Osavaltiossa on tarkoitus tarjota mahdollisuus kirjeäänestykseen kaikissa tulevissa osavaltion ja paikallisissa vaaleissa.

Äänioikeutettuja ovat kaikki sellaiset henkilöt, jotka täyttävät seuraavat ehdot:

* Yhdysvaltain kansalainen, joka asuu Kaliforniassa
* Vähintään 18-vuotias 
* Ei istu tuomiota osavaltion tai liittovaltion vankilassa
* Ei ole oikeuden päätöksen perusteella vajaavaltainen

## Ehdokasasettelu
Demokraatit valitsivat ehdokkaakseen istuvan kuvernöörin Gavin Newsomin kesäkuussa 2022. Newsom oli haastettu vuotta aikaisemmin, kun 1,7 miljoonaa äänestäjää allekirjoitti aloitteen, jolla Newsom olisi pantu viralta erikoisvaalin kautta. Newsom kuitenkin voitti äänestyksen ja sai jatkaa kuvernöörinä kautensa loppuun asti. Ensimmäisen kerran Newsom vannoi virkavalansa vuonna 2019.

Republikaaneja edustava osavaltion senaattori Brian Dahle ilmoitti haastavansa Newsomin kuvernöörivaaleissa tammikuussa 2022. Puolue valitsi hänet ehdokkaakseen kesäkuussa.

## Tulokset

## Lähteet
Navajoiden reservaatin presidentinvaalit 2022

**Navajoiden reservaatin vuoden 2022 presidentinvaalit** järjestettiin 8. marraskuuta ja siinä valittiin Navajoiden reservaatin presidentti ja varapresidentti seuraavaksi nelivuotiskaudeksi.

Samaan aikaan pidettiin myös reservaatin parlamenttivaalit sekä paikaillisvaaleja.

## Tausta ja äänioikeus
Äänioikeutettuja ovat kaikki 18 vuotta täyttäneet, joilla on Navajoiden reservaatin myöntämä väestönlaskentanumero.

Äänioikeutettuja oli Uuden Meksikon, Arizonan ja Utahin alueella.

Huolimatta siitä, että ehdokkaat voivat kuulua johonkin puolueeseen, itse vaaleissa ehdokkaat ovat virallisesti sitoutumattomia. Vaalien teemoja olivat muun muassa liittovaltion miljardin dollarin korona-apupaketti ja se, että kymmenet tuhannet reservaatin asukkaat elävät ilman vesijohtovettä ja verkkovirtaa.

## Ehdokasasettelu
Yhteensä viisi ehdokasta ilmoittautui presidenttikisaan. Näistä kaksi suosituinta selviytyisi itse vaalipäivänä pidettäviin vaaleihin. Varapresidenttiehdokkaat valittaisiin esivaalien jälkeen jahka ehdokkaiden määrä on rajattu kahteen.

Elokuun alussa esivaaleissa virallisiksi ehdokkaiksi valittiin istuva presidentti Jonathan Nez ja Buu Nygren. Nez valitsi varapresidenttiehdokkaakseen Chad Abeytan. Nygrenin varapresidenttiehdokkaaksi valittiin Richelle Montoya.

## Tulokset

Nygrenin voiton myötä Montoyasta tuli ensimmäinen nainen, joka on valittu Navajoiden reservaatin varapresidentiksi.

## Lähteet
Vantaan barokki

**Vantaan Barokki** oli musiikkitapahtuma, joka järjestettiin kuutenatoista kesänä, ennen kuin se lakkautettiin vuonna 2008. Syynä oli, että järjestäjät pettyivät Vantaan kaupungin rahoitukseen. Tapahtuma järjestettiin ensimmäisen kerran vuonna 1993. Päätapahtumapaikka oli Vantaan Pyhän Laurin kirkko. Viimeisenä vuonna tapahtumassa oli 13 konserttia ja yleisöä noin 2 500. Viikon mittaisen tapahtuman johtaja oli Vantaan ruotsalaisen seurakunnan kanttori Håkan Wikman.

Finland Festivals valitsi vuonna 2008 Vantaan Barokin Vuoden festivaaliksi.

Vantaan Barokin perinnettä jatkaa vuonna 2010 perustettu Vantaan musiikkijuhlat ainakin sikäli, että sekin painottaa vanhaa musiikkia. Uuden festivaalin kattama ajanjakso on kuitenkin laajempi, ja taiteellisen johtaja Markku Luolajan-Mikkolan mukaan se keskittyy enemmän periodisoittimiin kuin tiettyyn aikakauteen.

## Lähteet
Seututie 679

**Seututie 679** on tie, joka kulkee Långåminnestä Maalahteen. Tien pituus on 11 kilometriä. 

Tie saa alkunsa Maalahden keskustasta, missä tie erkanee seututiestä 673. Tie kulkee Maalahden keskustan vierestä Övermalaxin kautta Långåminneen, missä tie päättyy valtatien 8 liittymään. Tien osoitenimi on koko matkalla Malaxvägen (Maalahdentie). 

Vuonna 2022 liikennemäärät tiellä olivat 890–2600 autoa vuorokaudessa. Tie on vilkkaimmillaan Maalahden puoleisella tieosuudella ja hiljenee Långåminneen päin kuljettaessa. 

## Lähteet
*
Nälkäpeli: Balladi laululinnuista ja käärmeistä (elokuva)

**Nälkäpeli: Balladi laululinnuista ja käärmeistä** () on vuonna 2023 ensi-iltansa saanut yhdysvaltalainen tieteis- ja seikkailuelokuva, jonka on ohjannut Francis Lawrence. Se perustuu Suzanne Collinsin samannimiseen romaaniin vuodelta 2020. Se on esiosa Nälkäpeli-trilogialle. Elokuva kertoo ajasta 64 vuotta ennen trilogian tapahtumia, kun Capitol järjestää 10. nälkäpelin. Tarinan päähenkilönä on triologian antagonisti Coriolanus Snow nuorena miehenä. Pääosissa ovat Tom Blyth, Rachel Zegler, Hunter Schafer, Jason Schwartzman, Peter Dinklage, Josh Andrés Rivera ja Viola Davis.

Elokuva sai ensi-iltansa Yhdysvalloissa samoin kuin Suomessa 17. marraskuuta 2023. Elokuvan seuraaja *[[Nälkäpeli: Elonkorjuun sarastus (elokuva)|Nälkäpeli: Elonkorjuun sarastus]]* julkaistaan vuonna 2026.

## Näyttelijät

## Tuotanto
Kesäkuussa 2019 Lionsgaten puheenjohtaja Joe Drake ilmoitti, että yhtiö työskentelee kirjailija Suzanne Collinsin kanssa romaanin *[[Nälkäpeli: Balladi laululinnuista ja käärmeistä]]* sovituksesta. Huhtikuussa 2020 Collins ja Lionsgate vahvistivat, että elokuvan suunnittelu oli käynnissä. Francis Lawrence vahvistettiin elokuvan ohjaajaksi kolmen edellisen Nälkäpeli-elokuvan jälkeen. Käsikirjoituksen ovat kirjoittaneet Collins, Michael Arndt ja Michael Lesslie, tuottajina Nina Jacobson ja Brad Simpson sekä Francis Lawrence.

Kuvaukset alkoivat Puolan Wrocławissa heinäkuussa 2022 ja päättyivät Saksan Berliinissä 6. marraskuuta 2022.

## Arvosteluja

## Musiikki
Musiikki on elokuvassa tärkeässä osassa. Rachel Zegler esittää elokuvassa useita kappaleita Lucy Gray Bairdin roolissa joko yksinään tai yhtyeensä kanssa. Ohjaaja Francis Lawrencen mukaan Zegler lauloi kuvauksissa pääosin livenä. Zegler esittää muun muassa kappaleen ”The Hanging Tree”, joka oli mukana myös aiemmassa *Nälkäpeli*-elokuvassa  *[[Nälkäpeli – Matkijanärhi, osa 1]]* vuodelta 2014. 

Elokuvalle julkaistiin kaksi soundtrack-albumia. *[[The Hunger Games: The Ballad of Songbirds & Snakes (Music from and Inspired by)|The Ballad of Songbirds & Snakes (Music from and Inspired by)]]* sisältää useita Zeglerin esittämiä kappaleita. Mukana on lisäksi elokuvassa esiintyviä ja sen inspiroimia kappaleita muilta artisteilta kuten Olivia Rodrigolta ja Billy Stringsiltä. Albumi on tyyliltään country- ja folkmusiikkia. 

Toinen soundtrack *[[The Hunger Games: The Ballad of Songbirds & Snakes (Original Motion Picture Score)|The Ballad of Songbirds & Snakes (Original Motion Picture Score)]]* sisältää James Newton Howardin säveltämää instrumentaalista elokuvamusiikkia. Howard on säveltänyt kaikkien *Nälkäpeli*-elokuvien taustamusiikin. Albumilla esiintyy myös kiinalais-amerikkalainen pianisti Yuja Wang.

## Lähteet

## Aiheesta muualla
*
Navajoiden neuvosto

**Navajoiden neuvosto** (, ) on Navajoiden reservaatin lakiasäätävä elin. Se koostuu 24 vaaleilla valitusta edustajasta, jotka valitaan neljän vuoden välein. Samoissa vaaleissa valitaan myös reservaatin presidentti ja varapresidentti. Näissä vaaleissa saavat äänestää kaikki vähintään 18-vuotiaat henkilöt, jotka kuuluvat virallisesti navajoihin. Viimeisimmät vaalit pidettiin 8. marraskuuta 2022.

Ensimmäinen navajoiden neuvosto perustettiin vuonna 1923 ja ensimmäiset vaalit pidettiin 1938. Nykymuodossaan se perustettiin vuonna 1989 ja edustajien määrä laskettiin 88 nykyiseen 24 vuonna 2011. Neuvosto kokoontuu Arizonan Window Rockissa Yhdysvalloissa.

Nykyisenä puhemiehenä toimii Otto Tso. Hän aloitti virassa marraskuussa 2022.

## Lähteet
Luettelo televisiosarjan Putous hahmoista

Tämä on **luettelo [[Putous|Putouksen]] hahmoista**. Luetteloon sisältyy sketsi-, pika-, Idiots-, hylätyt, kansan ja useammassa sketsissä mukana olleet hahmot.

## Sketsihahmot
### 1. kausi (2010)

### 2. kausi (2011)

### 3. kausi (2012)

### 4. kausi (2013)

### 5. kausi (2014)

### 6. kausi (2014)

### 7. kausi (2015)

a Kaksi ensimmäistä putoajaa sai jatkaa sketsihahmokilpailussa kakkoshahmolla 

### 8. kausi (2017)

### 9. kausi (2018)

### 10. kausi (2018)

### 11. kausi (2019)

### 12. kausi (2020)

### 13. kausi (2021)

a Hahmo pääsi mukaan Jokeri-kierrokselta.

#### Jokeri-kierros

### 14. kausi (2022)

a Hahmo pääsi mukaan Pikahahmo-kierrokselta.

### 15. kausi (2023)

a Aku Sipola sai mahdollisuuden jatkaa kilpailua kakkoshahmolla.

### 16. kausi (2024)
#### Alkukarsinta

#### Varsinainen kilpailu

### 17. kausi (2025)
### Alkukarsinta

### Varsinainen kilpailu

## Pikahahmot

### 2. kausi

### 4. kausi

### 5. kausi

### 6. kausi

### 7. kausi

### 8. kausi

### 9. kausi

### 10. kausi

### 11. kausi

### 12. kausi

### 13. kausi

### 14. kausi

### 15. kausi

### 16. kausi

### 17. kausi

## Hylätyt hahmot

### 6. kausi

### 8. kausi

### 9. kausi

### 10. kausi

### 14. kausi

### 15. kausi

### 16. kausi
#### Eino Heiskasen hylätyt hahmot
Eino Heiskasen pokkakokeena oli hänen suunnittelemansa ja hylkäämänsä hahmot muiden näyttelijöiden näytteleminä.

## Idiots-hahmot
Putouksen viidennellä kaudella eri muusikoista tehtiin hahmot. Nämä hahmot olivat mukana Idiots-ohjelmassa (parodia Idolsista). Kaudella tehtiin myös Pika-Idiots-hahmot.

### Pika-Idiots-hahmot

## Klassikkohahmot vaihtoon
Putouksen yhdeksännellä kaudella laitettiin sen kauden hahmojen lisäksi myös klassikkohahmot eli entisten kausien hahmot vaihtoon.

## Kansan hahmot
Putouksen Allstars kaudella ei ollut Vuoden sketsihahmo -kilpailua. Sen sijaan kaudella oli Kansan hahmot, jotka ovat katsojien annetuista vaihtoehdoista päättämiä hahmoja, joita joka jaksossa näyttelee 1–3 arvottua näyttelijää.

### 1. jakso

### 2. jakso

### 3. jakso

### 4. jakso

## Useammassa sketsissä mukana olleet hahmot

## Lähteet

## Aiheesta muualla
* **Pikahahmot**
** 4. kausi
** 6. kausi
** 8. kausi
** 9. kausi
** 10. kausi
** 11. kausi
** 12. kausi
** 13. kausi
** 15. kausi
** 16. kausi
* **Hahmot vaihtoon**
** 5. kausi
** 8. kausi
** 9. kausi
** 10. kausi
** 11. kausi
** 12. kausi
** 13. kausi
** 15. kausi
** 16. kausi
* **Hylätyt hahmot**
** 6. kausi
** 10. kausi
** 15. kausi
** 16. kausi
* **Muut**
** Klassikkohahmot vaihtoon
** Pika-Idiots-hahmot
Indigénat

**Indigénat** oli laki, jolla määriteltiin Ranskan imperiumissa elävien ihmisten asema. Lakia sovellettiin alkuperäisasukkaisiin (ransk. *indigènes).* Se virallistettiin vuonna 1924, joskin se oli tosiasiallisesti voimassa vuodesta 1887 alkaen. Indigénat rajoitti alkuperäiskansojen väestön kansalaisoikeuksia niiden osalta, joilla ei ollut évoluén tai assimilén asemaa. Indigénatin kansalais- ja poliittisten vapauksien rajoituksiin kuului muun muassa velvollisuus corvée-työn tekemiseen, kuten kuljetus- ja kantajatyö, ja kuuluminen perinteiseen lainkäyttöalueeseen Ranskan hallintovirkamiehen läsnäollessa. Indigenaattilaki mahdollisti karkeita väärinkäytöksiä ja jatkuvia mielivaltaisia soveltamisia. Siirtomaa-ajan Afrikassa se aiheutti eniten vastakkainasetteluja, kunnes se kiellettiin toisen maailmansodan lopulla.

## Katso myös
* Assimilaatio Ranskan kolonialismissa
* Évolué
* Corvée  

## Lähteet
Hannu Sinnemäki

**Hannu Tapani Sinnemäki** (s. 16. marraskuuta 1945 Helsinki) on suomalainen tenori, kuoronjohtaja, säveltäjä ja sovittaja. Hannu Sinnemäen isä oli lapualainen rovasti Jussi Sinnemäki.

Sinnemäki suoritti humanististen tieteiden kandidaatin tutkinnon vuonna 1967 opiskeltuaan muun muassa psykologiaa ja musiikkitiedettä. Laulua hän opiskeli Sibelius-Akatemiassa opettajinaan Matti Tuloisela ja Pekka Salomaa. Hän suoritti yksinlaulussa diplomin vuonna 1977. Sinnemäki opetti Pop & Jazz Konservatoriossa yksinlaulua ja säveltapailua vuosina 1975–1976. Vuonna 1976 hän aloitti tenorina laulamisen Suomen kansallisoopperan kuorossa. Sinnemäki toimi vuosina 1973–1982 Pohjalaisten Osakuntien Laulajien johdossa. Vuonna 1969 hän perusti Ellipsi-yhtyeen, jossa hän esitti itse säveltämiään laulelmia ja jota hän johti 1980-luvulle asti. Sinnemäki aloitti myös viihde- ja kansanlaulukuoro Torpparien johtamisen 1970-luvulla. Hän on lisäksi johtanut Suomen kansallisoopperan kuoron jäsenten Mieskuoro Operamentoa.

## Työ säveltäjänä ja sovittajana
Sinnemäki on säveltäjänä itseoppinut. Hän sävelsi musiikin Rauni Mollbergin elokuvaan *[[Maa on syntinen laulu (elokuva)|Maa on syntinen laulu]]* (1973). Sinnemäen säveltämä on myös 28. marraskuuta 1997 Kansallisoopperan Alminsalissa Suomalaisen kamarioopperan toteuttamana kantaesitetty musikaalinomainen kansanooppera *Silmänkääntäjä*, joka perustuu Pietari Hannikaisen näytelmään. Oopperan ohjasi Timo Paavola. Käytetty orkesteri oli 11-henkinen ja Jyri Nissilän johtama. Roolien esittäjiin kuuluivat Jaakko Hietikko, Ilkka Hämäläinen, Katriina Kerppola ja Ulla Raisio.

Sinnemäki teki 1990-luvun alussa John Gayn *[[Kerjäläisooppera]]sta* sovituksen laulajille, kamarikokoonpanolle ja kansanmusiikin instrumenteille. Hän on tehnyt monia muitakin sovituksia kuoroille ja erilaisille kokoonpanoille. Hänen omiin sävellyksiinsä kuuluu suurimuotoisten teosten lisäksi runsaasti laulumusiikkia, jota edustavat laulelmat, modernisoidut kansanmusiikkiteokset ja viihdekuorolaulut. Sinnemäki sävelsi altolle ja kahdelle kitaralle laulusarjan *Rakastetulleni etäisiltä vuorilta* (1978) Oili Mäki-Tirkkosen sanoihin.

## Lähteet

## Aiheesta muualla
*
Brian Glencross

**Brian Alan Glencross** (1. toukokuuta 1941 Narrogin – 30. joulukuuta 2022) oli australialainen maahockeypelaaja, -valmentaja ja olympiamitalisti.

Glencross kuului Australian maajoukkueryhmiin, jotka saivat olympiahopeaa Méxicossa 1968 ja olympiapronssia Tokiossa 1964. Münchenissä 1972 Glencrossin edustama Australia sijoittui viidenneksi.

Valmentajana Glencross valmensi Australian naisten maahockeymaajoukkueen olympiavoittoon Soulissa 1988. Lisäksi hän toimi päävalmentajana Los Angelesissa 1984, jolloin joukkue sijoittui neljänneksi, sekä Barcelonassa 1992, jolloin he olivat viidensiä.

Glencross valittiin Länsi-Australian vuoden urheilijaksi vuonna 1968, jolloin hän toimi myös olympiajoukkueen kapteenina. Vuonna 1983 Glencross ja toinen valmentaja Richard Aggiss perustivat Australian Institute of Sportiin maahockeyohjelman. Glencross valittiin Australian urheilun kunniagalleriaan ja Australian maahockeyn kunniagalleriaan. Hän sai myös Australian ritarikunnan mitalin sekä Australian Sports Medalin.

Glencross kuoli sairastettuaan pitkään dementiaa ja Parkinsonin tautia. Lisäksi hän sairastui COVID-19:ään ennen kuolemaansa.

## Lähteet
IPhone 13 Pro

**iPhone 13 Pro** on Applen 14. syyskuuta 2021 julkistama ja 24. syyskuuta julkaisema älypuhelin. Puhelimen muut versiot ovat iPhone 13, iPhone 13 mini ja iPhone 13 Pro Max.

Puhelimessa on kuusiydinprosessori ja 6,1 tuuman näyttö. Tallennustilaa on valittavana 128, 256, 512 tai 1024 gigatavua. Keskusmuistia on kuusi gigatavua. Puhelin on pölyn- ja vedenkestävä, ja sen IP-luokitus on 68. Käyttöjärjestelmänä on iOS 15, joka on päivitettävissä iOS 26.0.1 -versioon.

## Lähteet
Maltan parlamenttivaalit 2022

**Maltan parlamenttivaalit 2022** käytiin 26. maaliskuuta 2022. Vaaleissa valittiin Maltan parlamentin edustajainhuoneen kaikki 79 edustajaa. Vaalit voitti työväenpuolue, joka on hallinnut Maltaa vuodesta 2013 lähtien.

## Vaalitapa ja ehdokasasettelu
Maltan parlamentin edustajat valitaan siirtoäänivaalitavalla 13:sta viiden edustajan vaalipiiristä. Vuonna 2018 äänestysikäraja laskettiin 16 ikävuoteen. Vuonna 2021 vaalilakia muutettiin siten, että jos jommankumman sukupuolen edustajia valitaan edustajainhuoneeseen alle 40 prosenttia, 12 lisäpaikkaa täytetään aliedustetun sukupuolen edustajilla. 

Kuusi puoluetta asetti ehdokkaita: työväenpuolue 122 ehdokasta, kansallispuolue 108 ehdokasta, ABBA 28 ehdokasta, AD+PD 20 ehdokasta, kansanpuolue 15 ehdokasta ja Volt Malta neljä ehdokasta, minkä lisäksi ehdolle asettui seitsemän riippumatonta ehdokasta.

## Kampanja
Vaalien kampanja-aika kesti 21. helmikuuta – 24. maaliskuuta. Vaalipäivää edeltävänä päivänä 25. maaliskuuta, niin sanottuna ”hiljaisena päivänä”, kampanjointi oli kielletty.

Työväenpuolueen vaaliohjelmassa luvattiin 700 miljoonan euron investointeja vihreisiin kaupunkialueisiin, varhaiskasvatuksen muuttamista maksuttomaksi kaikille, yritysverojen laskemista ja vähätuloisten sosiaalitukien nostamista.  Puolueen vaalislogan oli *Malta Flimkien*, ’Malta yhdessä’.

Kansallispuolue lupasi vaaliohjelmassaan muun muassa nelipäiväisen työviikon kokeilua, tuhannen euron maksua vuoden 2017 jälkeen syntyneiden lasten vanhemmille ja miljardin euron investointia uusien taloussektorien luomiseen.  Puolueen vaalislogan oli *Miegħek. Għal Malta*, ’Sinun kanssasi. Maltan puolesta’.

## Tulokset

Vaaleilla valittujen 65 edustajan lisäksi kansallispuolueelle annettiin kaksi lisäpaikkaa suhteelisuuden saavuttamiseksi. Koska varsinaisesti valituista edustajista vain kymmenen oli naisia, kummallekin puolueelle jaettiin vielä kuusi naisille varattua paikkaa. Edustajainhuoneen kooksi tuli näin ollen 79 edustajaa.

Työväenpuolue julistautui vaalien voittajaksi vaalipäivän jälkeisenä aamupäivänä. Pääministeri Robert Abela vannoi virkavalansa 28. maaliskuuta, ja uusi hallitus nimitettiin 30. maaliskuuta.

## Lähteet
Évolué

**Évolué** (ransk. *kehittynyt*) oli osa Ranskan siirtomaapolitiikan teoriaa, johon siirtokuntien alkuperäisasukkaiden oletettiin hitaasti sopeutuvan. Évoluén asema saatettiin myöntää siirtokuntien asukkaille, jotka olivat nousseet Ranskan kulttuurin tasolle, kuten omaksuneet kielen, pukeutumisen, tavat, koulutuksen, uskonnon jne. tai jotka olivat palvelleet erinomaisesti joko Ranskan siirtomaa-armeijoissa tai siirtokunnan virkailijana. Aseman saanut sai oikeuden anoa Ranskan kansalaisuutta. Hakemusprosessi tosin osoittautui niin monimutkaiseksi, että se myönnettiin koko Ranskan Afrikassa AOF:ssa vain 2&nbsp;000 afrikkalaiselle. Évoluén luokitteluun ja kansalaisuuteen päässyt sai oikeuden äänestää, olla Ranskan siviili- ja rangaistuslakien alainen toisin kuin perinteisen lain alainen. Évoluén aseman saavuttanut vapautettiin myös indigénat-laista tai corvée-työstä. 

Ranskan assimilaatiopolitiikassa oletettiin, että Ranskan kulttuuri oli ylivoimainen ja se sopi kaikille kansoille. Kun tämä dogmi osoittautui idealistiseksi ja tulokset mahdottomiksi toteuttaa, siirtomaapolitiikassa siirryttiin "assosiaation" käsitteeseen, jossa kehitettiin läheistä kulttuurista, taloudellista ja poliittista yhteistyötä Ranskan ja sen valtamerentakaisten siirtokuntien välillä.  

## Katso myös

* Assimilaatio Ranskan kolonialismissa
* Corvée
* Indigénat

## Lähteet
Mauna Loan tulivuorenpurkaus 2022

Havaijin saarella sijaitseva **[[Mauna Loa|Mauna Loan]] tulivuori alkoi purkautua** 27. marraskuuta 2022. Tulivuori purkautui viimeksi vuonna 1984.

Purkaus alkoi 27. marraskuuta Mokuʻāweoweon kalderasta kello 11.30 paikallista aikaa. Purkautuminen lakkasi 13. joulukuuta. Yhdysvaltain geologisen tutkimuslaitoksen mukaan laavavirtaus ei levinnyt kovinkaan laajalle ja se pysähtyi hieman reilun 3 kilometrin päähän Daniel K. Inouyen moottoritiestä. Laavavirtaus katkaisi kuitenkin tien ja sähköt Mauna Loan observatoriosta. Havaijin kuvernööri David Ige määräsi Havaijin kansalliskaartin avustamaan liikenteenohjauksessa 5. joulukuuta samana päivänä, jolloin hänen virkakautensa päättyi. Joulukuun alussa Ige sanoi, että Havaijin saarelle matkustaminen ei ole erityisen vaarallista, vaikkakin purkauksia seuraavat autoilijat saattavatkin haitata liikennettä.

Viranomaiset arvioivat purkauksen aiheuttamiksi vahingoiksi noin 1,5 miljoonaa dollaria, johon kuului lähinnä vain kaksi yksityistietä. Purkausta seuraamaan saapuneille turisteille rakennettiin 600&nbsp;000 dollarilla erillinen paikka, josta tapahtumia saattoi seurata. Arviolta 100&nbsp;000 ihmistä kävi seuraamassa tulivuorenpurkausta. Näihin kuuluivat muun muassa Havaijin vastikään virkaan astunut kuvernööri Josh Green.

## Lähteet
Leila Sillantaka

**Leila Annikki Sillantaka** (s. 20. helmikuuta 1948 Helsinki) on suomalainen tanssija ja tanssipedagogi.

Sillantaka vietti suurimman osan lapsuudestaan Jämsässä. Siellä ei ollut tarjolla tanssikoulutusta, joten hän aloitti lapsena toiminnan ja opettamisen naisvoimisteluseurassa. Sillantaka aloitti tanssin opiskelun viimeisen lukiovuotensa aikana klassisen baletin opetuksen käynnistyttyä Jämsänkoskella. Kirjoitettuaan ylioppilaaksi Sillantaka muutti Helsinkiin. Hän jatkoi tanssiopintojaan Riitta Vainion Modernin tanssin koulussa ja pääsi työhön sen lasten opettajana. Sillantaka oli tanssijana Vainion ryhmässä vuosina 1967–1969. Samanaikaisesti hän opiskeli lääketiedettä. Sillantaka omistautui kuitenkin sitten uralleen tanssin parissa. Hän täydensi tanssiopintojaan lukuisilla ulkomaille suuntautuneilla opintomatkoilla. Sillantaka perusti Göran Löfströmin kanssa vuonna 1969 Helsingin tanssiopiston (alun perin Modernin tanssin studio) ja pääsi heti sen rehtoriksi. Hän oli aikoinaan myös naimisissa Löfströmin kanssa. Sillantaka toimi vuosina 1971–1981 tanssijana Löfströmin kanssa perustamassaan Tanssiteatteri Rollossa. Opettajana hän on vieraillut muun muassa Kuopion konservatoriossa ja Teatterikorkeakoulussa.

Sillantaka teki Löfströmin kanssa aloitteen tanssinopettajien ensimmäisestä valtakunnallisesta työehtosopimuksesta, joka laadittiin vuonna 1984. Hän teki 1990-luvulla Ismo Pornan kanssa ensimmäisen laajan kartoituksen suomalaisesta tanssinopetuksesta. Kesällä 1997 Sillantaka kuului johtaviin vaikuttajiin Kuopiossa järjestetyssä kansainvälisessä Dance and the Child -konferenssissa. Hän toimi Dance and the Child Internationalin hallituksessa vuosina 1997–1999 ja lähti tämän myötä Reginaan (Kanada) ja Berliiniin.

Sillantaka työskenteli Helsingin tanssiopiston nyky- ja lastentanssin opettajana vuoteen 2011 saakka. Hän jatkoi tämän jälkeenkin vastaamista opiston esiintymistoiminnasta. Sillantaka toimi yhä Helsingin tanssiopiston rehtorina Suomen tanssioppilaitosten liiton (STOPP ry) myöntäessä hänelle erikoispalkintonsa 28. toukokuuta 2022. Palkinto myönnettiin pitkäjänteiseksi ja uraa uurtavaksi kuvatusta työstä tanssin perusopetuksen kehittämisessä. Sillantakalle luovutettiin Suomen tanssioppilaitosten liiton puolesta Suomen teatterijärjestöjen keskusliiton kultainen ansiomerkki. Sillantaka on saanut myös Lastenkulttuurin valtionpalkinnon (1990), Suomen tanssioppilaitosten liiton Vuoden tanssikasvattaja -palkinnon (2007) ja Pro Dancen elämäntyöpalkinnon (2019). Apurahoja hänelle ovat myöntäneet Suomen Kulttuurirahasto (1976), Wainsteinin säätiö (1982) ja Suomen valtio (puolivuotinen taiteilija-apuraha, 1988).

Sillantaka toimi Suomen tanssitaiteilijain liiton hallituksessa vuosina 1980–1981. Hän oli Suomen tanssioppilaitosten liiton perustajajäsen ja pääsi sen hallitukseen ensimmäisen kerran vuonna 1984. Hän on toiminut liiton puheenjohtajana vuosina 1987–1994 ja 2003–2004 sekä varapuheenjohtajana 1999–2002 ja 2014–2016.

## Lähteet
Heinrich von Geymüller

**Heinrich **(**Henry, Henri**)** von Geymüller**, s. **Falkner**, (12. toukokuuta 1839 Wien, Itävalta – 19. joulukuuta 1909 Baden-Baden, Saksa) oli sveitsiläinen arkkitehti ja taidehistorioitsija, arkkitehtuurihistorioitsija ja arkkitehtuurimuistomerkkien entistämisen asiantuntija. Hän valmistui ensin insinööriksi Lausannessa mutta opiskeli sittemmin arkkitehtuuria Berliinissä ja Italiassa. Hän asui ensin Pariisissa, mistä hän siirtyi Baden-Badeniin 1894.

Sukunimi Geymüller on peräisin adoptioperheeltä.

## Kirjallinen tuotanto
* *Les projets primitifs pour la basilique de Saint-Pierre à Roine* (1875–1880)
* *Raffaello Sanzio studiato come architetto* (1884)
* *Les Du Cerceau, leur vie et leurs oeuvres* (1887)
* *Die Baukunst der Renaissance in Frankreich* (1898–1901)
* *Die Architektur der Renaissance in Toscana*, ensin yhdessä Carl Martin von Stegmannin kanssa mutta jatkoi yksin vuodesta 1901 Stegmannin kuoleman jälkeen. 

## Lähteet

## Aiheesta muualla
Naisten yleisluistelun maailmanmestaruuskilpailut 1971

Naiset kilpailivat Helsingissä, Suomessa yleisluistelun maailmanmestaruudesta 6.-7. helmikuuta 1971 Kallion kentällä. Kisoihin otti osaa 30 luistelijaa 11 maasta. Kisojen järjestelytoimikunnan puheenjohtajana oli Luisteluliiton puheenjohtaja Aarno Pajunen. 

Suurimmat edustukset eli neljä luistelijaa oli Alankomailla, Neuvostoliitolla ja Norjalla. Suomella oli mukana kolme luistelijaa.

## Tulokset

:  * = kaatui
:  NC = ei jatkoon eli viimeiselle matkalle
:  NS = ei startannut
:  DQ = diskvalifioitu
:  DNF = keskeytti

## Lähteet
* Speed Skating - World Allround Championships - Women 1971
Beatrice Mintz

**Beatrice Mintz** (24. tammikuuta 1921 New York, Yhdysvallat – 3. tammikuuta 2022 Elkins Park, Pennsylvania, Yhdysvallat) oli yhdysvaltalainen embryologi, jonka tutkimukset helpottivat kehittämään syöpähoitoja, jotka ovat turvallisempia kuin kemoterapia ja säteily. Hän oli myös ensimmäisiä tutkijoita, jotka tekivät tutkimuksia siirtogeeneillä ja hiirten kimeereillä.

## Elämä ja ura
Beatrice Mintz syntyi 1921 Bronxissa. Hänen vanhempansa olivat maahanmuuttajia, jotka olivat lähtöisin Itävallan Galitsiasta, nykyisen Ukrainan alueelta. Beatrice oli nuorin perheen neljästä lapsesta.

Mintz rakasti koko ikänsä taidetta ja oli aikeissa opiskellakin sitä. Hän muutti kuitenkin mielensä käytyään biologian kurssin. Hän valmistui vuonna 1944 Hunter Collegesta maisteriksi ja kaksi vuotta myöhemmin tohtoriksi Iowan yliopistosta. Mintz aloitti Iowan siellä myös tutkijanuransa saatuaan paikan kehitysbiologian tutkimusapulaisena. Hän tutki lisääntymiselimistön kehittymistä sammakkoeläimillä.

Mintz toimi 1946–1960 Chicagon yliopistossa opettajana, mutta halusi sitten päätoimiseksi tutkijaksi. Hän sai paikan Lankenaun syöpätutkimuksen instituutista, missä hän työskenteli vuoteen 1974. Silloin instituutti itsenäistyi Fox Chase Cancer Centeriksi, jossa Mintz jatkoi uransa loppuun.

Mintz kuoli satavuotiaana kotonaan Elkins Parkissa vuonna 2022. Hän sairasti dementiaa ja kuoli sydämen vajaatoimintaan.

## Tutkimus

Mintz teki syöpätutkimuksen parissa yli 60 vuotta kestäneen uran, jonka aikana hän teki monia huomattavia löydöksiä. Hän onnistui osoittamaan, että hiiret kehittyivät normaalisti, vaikka niiden alkioihin oli istutettu syöpäsoluja. Se todisti sen, että ympäröivä kudos pystyy pitämään syöpäsolut aisoissa. Havainto on johtanut kemoterapiaa ja säteilyä turvallisempiin syövän hoitomuotoihin.

Mintz oli myös ensimmäisiä, jotka käyttivät siirtogeenitekniikoita ja siirsi hiirialkoihin muiden lajien DNA:ta. Hän sai aikaan myös hiiriä, jotka olivat kehittyneet kahden alkion yhdistämisestä. 

## Lähteet

## Aiheesta muualla
This Place Rules

**This Place Rules** on vuonna 2022 ensi-iltansa saanut yhdysvaltalainen dokumenttielokuva, jonka on ohjannut Andrew Callaghan ensimmäisenä elokuvaohjauksenaan. Elokuvassa seurataan Callaghania hänen matkustaessaan Yhdysvaltojen halki Yhdysvaltain kongressitalon valtausta 6. tammikuuta 2021 edeltävinä kuukausina. Elokuva sai ensi-iltansa HBO:lla 30. joulukuuta 2022, ja se julkaistiin HBO Maxissa seuraavana päivänä.

## Tuotanto
Andrew Callaghan on mediayhtiö- ja web-kanava Channel 5:n juontaja ja perustaja. Kanava tunnetaan gonzo-journalismista ja katuhaastatteluista.  Hän mainitsi tuolloin vielä nimeämättömän elokuvan ensimmäistä kertaa Hasan Pikerin ja Wil Neffin *Fear & Malding* -podcastissa heinäkuussa 2021. Syyskuussa 2022 HBO hankki jakeluoikeudet Callaghanin ohjaamaan dokumenttielokuvaan, joka keskittyy Yhdysvaltain kongressitalon valtaukseen. A24:n, Strong Baby Productionsin ja Abso Lutely Productionsin kerrottiin myös toimivan tuotantoyhtiöinä. Osia elokuvasta näytettiin ihmisille, jotka osallistuivat Channel 5 Live -kiertueelle vuoden 2022 lopulla. Kiertueella Callaghan paljasti myös, että elokuvan nimi olisi *This Place Rules* ja että se tultaisiin julkaisemaan HBO Maxissa 30. joulukuuta 2022.  Elokuvan ensimmäinen traileri julkaistiin 8. joulukuuta 2022, ja siinä kerrottiin elokuvan nimi ja ensi-illan ajankohta. *[[Infowars.com|InfoWarsin]]* juontaja ja salaliittoteoreetikko Alex Jones esiintyy elokuvassa.

## Julkaisu
*This Place Rules* sai ensi-iltansa HBO:lla 30. joulukuuta 2022, ja tuli saataville HBO Maxiin seuraavana päivänä.

## Lähteet
 

## Aiheesta muualla
*
Maija Larmola

**Maija-Riitta Larmola** (o.s. Turunen; 1. maaliskuuta 1942 Riihimäki – 21. syyskuuta 2022 Helsinki) oli suomalainen kirjailija. Hän oli oppiarvoltaan filosofian tohtori.

Larmola muutti vuonna 1953 perheineen Helsinkiin. Hänellä oli kaksi nuorempaa sisarusta. Häneltä julkaistiin runoja kokoelmissa *Pyykkipäivä* (1961) ja *Huvila* (1964). Larmola harrasti läpi elämän maalaamista ja taideaskartelua, mutta päätti suuntautua ammatillisesti suomen kieleen ja kotimaiseen kirjallisuuteen. Opiskellessaan Bloomingtonissa Indianassa hän toimi suomen kielen assistenttina. Helsingin yliopistossa Larmola oli aktiivinen opiskelijajärjestössään. Opiskelijapiireissä hän myös tutustui päätoimittaja, kulttuurijohtaja Yrjö Larmolaan, jonka kanssa oli naimisissa tämän kuolemaan (2021) saakka. Pariskunnalle syntyi kolme poikaa.

Larmola aloitti työskentelyn äidinkielen opettajana vuonna 1965 Arkadian yhteislyseossa, mutta siirtyi sitten opettajakorkeakouluun. Vuonna 1974 hänestä tuli Helsingin yliopiston kasvatustieteellisen tiedekunnan äidinkielen didaktiikan lehtori. Lisäksi hän hoiti viransijaisuuksia kotimaisen kirjallisuuden laitoksella. Vuonna 1984 Larmola aloitti toimimisen ylioppilastutkintolautakunnan jäsenenä ja sensorina.

Larmolan väitöskirjan aiheena oli P. Mustapään runokuvien kehitys. Larmolan tuotantoon kirjailijana kuuluu kuunnelmia, lastenkirjoja, runokokoelmia, näytelmiä sekä lukuisia äidinkielen ja kirjallisuuden oppikirjoja. Hänen äidinkielen oppikirjansa nousivat Suomen suosituimmiksi. Larmolalle ja kuvittaja Leena Lumpeelle myönnettiin vuonna 1999 Suomen tietokirjailijat ry:n ensimmäinen Tietopöllö-palkinto neliosaisesta kirjasarjasta *Kukkulan kortteli*. Palkinto myönnetään lapsille ja nuorille suunnatusta tietokirjallisuudesta, ja sen perusteluina *Kukkulan korttelin* tapauksessa käytettiin kirjasarjan antamaa "monipuolista kuvaa helsinkiläisen asumisen ja elämisen historiasta". Tietopöllö-palkinnon lisäksi Larmolalle myönnettiin Arvid Lydecken -palkinto (1988) ja Valtion nuorisokirjallisuuspalkinto (1991).

## Lähteet
Käsipallon naisten Euroopan-mestaruuskilpailut 2022

**Käsipallon naisten Euroopan-mestaruuskilpailut 2022** olivat järjestyksessä 15. Euroopan-mestaruuskilpailut. Ne järjestettiin 4. – 20. marraskuuta 2022 Sloveniassa, Pohjois-Makedoniassa ja Montenegrossa. Turnaukseen osallistui kuusitoista maata. Turnauksen voitti Norja, jolle mestaruus oli sen historian yhdeksäs. Se voitti loppuottelussa Tanskan. Pronssia saavutti Montenegro.

Turnaus pelattiin kolmessa eri valtiossa ja neljässä eri kaupungissa. Sloveniassa ottelut pelattiin Ljubljanassa ja Celjessä, Montenegrossa Podgorica ja Pohjois-Makedoniassa Skopjessa. Jokaisessa kaupungissa pelattiin yhden alkulohkon kaikki ottelut. Kaikki pudotuspeliottelut pelattiin Ljubljanassa.

Turnaus toimi samalla karsintaturnauksena Pariisin olympialaisiin 2024: turnauksen voittaja sai paikan olympiaturnauksessa.

## Lopulliset sijoitukset
Lähde:

## Lähteet
Mirja Tukiainen

**Mirja Annikki Tukiainen** (23. syyskuuta 1947 Helsinki – 11. marraskuuta 2019 Orivesi) oli suomalainen tanssija, koreografi ja pedagogi.

Tukiainen oli kuvanveistäjä Aimo Tukiaisen tytär. Hän opiskeli Suomen kansallisoopperan balettikoulussa. Tukiainen kuului Helsingin kaupunginteatterin tanssiryhmään vuosina 1967–1985. Hänellä oli osia muiden muassa Liisa Prihan, Jorma Uotisen ja Anneli Rautiaisen teoksissa. Tukiainen oli mukana myös Tanssiteatteri Raatikon toiminnassa. Hän työskenteli koreografina ja pedagogina eri puolilla Suomea. Ensimmäiset koreografiansa hän laati läheisille työtovereilleen. Tukiainen oli Keski-Suomen läänintaiteilija vuosina 1994–1999.

Tukiainen opetti Teatterikorkeakoulussa, Jyväskylän yliopistossa ja monissa muissa oppilaitoksissa, kuten tanssikouluissa. Hän vaikutti Tanssin aika -festivaalin perustamiseen Jyväskylässä. Tukiainen kuului Suomen tanssitaiteilijain liiton hallitukseen vuosina 1971–1974 ja 1976–1984. Hän toimi myös tanssin ammatillisen koulutuksen opetussuunnitelmatoimikunnassa vuosina 1986–1989 ja valtion tanssitaidetoimikunnassa vuosina 1989–1991. Tukiainen oli Aimo Tukiaisen Purnun säätiön puheenjohtajana vuosina 2006–2019. Vuonna 2007 hän sai Tanssitaiteen valtionpalkinnon ja vuonna 2009 Oriveden kaupungin kulttuuripalkinnon. Tanssitaiteen valtionpalkinnon perusteena oli varsinkin Tukiaisen työ tanssin tunnettavuuden ja arvostuksen lisäämiseksi perinteisten tanssipaikkakuntien ulkopuolella. Tukiainen kuoli äkilliseen sairauskohtaukseen kotonaan marraskuussa 2019.

## Koreografioita
* *Jäljet lumessa* (1982)
* *Korva* (1986)
* *Valkoiset valheet* (soolotanssi, 1987)
* *Made in New York* (Ithaca, 1988)
* *Three Sisters* (New York, 1989)

## Lähteet
Kirkkonummen Masalan työväentalo

**Kirkkonummen Masalan työväentalo** oli Kirkkonummen kunnassa Masalan kylässä sijainnut työväentalo.

## Historiaa
Masalan työväenyhdistys perustettiin vuonna 1906. Yhdistyksen jäsenet olivat pääasiassa rautatietä rakentamassa ollutta työväestöä. Työväenyhdistyksen kokousten järjestäminen oli vaikeaa, kun sopivia tiloja ei ollut käytössä. Maanomistajat eivät antaneet työväestön kokoontua edes maillaan. Kerran jopa nimismies tuli kieltämään kokouksen pidon ulkosalla. Vuosia myöhemmin yhdistys onnistui hankkimaan tontin, välikätenä kaupassa käytettiin työväenyhdistykseen kuulunutta Ulrik Rönnkvistiä. Hän osti tontin Masalan kartanon omistajalta ja myi sen eteenpäin työväenyhdistykselle vuonna 1915. Kauppahinta oli 1&nbsp;600 markkaa. Tontin nimi oli Suomela, joka tuli myös työväentalon nimeksi. Työväentaloa rakennettiin talkoilla, ja se valmistui joulukuussa vuonna 1917. Tammikuussa 1918 syttyneen kansalaissodan vuoksi työväentalo joutiu takavarikkoon, josta se vapautui vuonna 1919.

Masala kuului Neuvostoliitolle vuonna 1944 luovutettuihin Porkkalan alueisiin. Samalla myös työväentalo jäi rajan taakse. Työväentalon irtaimisto sijoitettiin Rannikon työväentaloon. Kun Porkkala luovutettiin takaisin Suomelle vuonna 1956, havaittiin, että työväentalo oli hävitetty eikä siitä ollut jäljellä kuin maapohja. Masalan työväenyhdistys sai Suomen valtiolta korvauksen menetetystä työväentalosta. Rahat sijoitettiin Kirkkonummen Nuorisoseuran kanssa Nya Ljuslada -nimiseen nuorisoseurantaloon, jossa toimintaa jatkettiin. Vuonna 1984 Masalan työväenyhdistys myi entisen työväentalon tontin Rakennuskunta Hakalle. Tontille rakennetut talot sijaitsevat Suomelanpolulla. Näistä taloista työväenyhdistys osti itselleen kerhohuoneen.

## Toimintaa työväentalolla
Toiminta työväentalolla oli alusta alkaen vilkasta. Siellä oli kokouksia, teatteria, juhlia, politiikkaa ja kunnallispolitiikkaa. Työväentalolla oli oma torvisoittokunta ja puhekuoro. Siellä toimivat myös Sos.dem. nuoriso-osasto ja sittemmin Työväen Urheiluliiton jäsenseura Masalan Masa. Monipuolisesta toiminnasta huolimatta kaikki eivät halunneet osallistua työväentalon toimintaan. 1930-luvun puolivälissä tanssiyhtye Dallapé soitti tansseissa ja veti salin täyteen tanssiväkeä. Työväentalon tanssilattiasta tuli tuolloin kuuluisa. Talvisodan aikana työväentalo oli Helsingistä evakuoitujen majapaikkana. Sodan jälkeen työväentalo talolle majoitettiin Hangon seudulta muuttaneita.

## Lähteet
Vitunleija

**Vitunleija Oy** (tyyliteltynä **vitunleija** tai **vitunleija®**) on suomalainen vuonna 2020 perustettu vaatealan yritys, joka toimii Helsingissä. Se myy tuotteitaan erilaisten pop-up-tapahtumien yhteyksissä sekä omien nettisivujensa kautta.

Vitunleija tunnetaan vaatteiden lisäksi yhteyksistään musiikkiin. Se solmi vuonna 2022 levytyssopimuksen Warnerin alaisen levytysyhtiön Babyfacen kanssa. Pian levytyssopimuksen julkistamisen jälkeen vitunleija julkaisi ensimmäisen singlensä "Make-up*"*, jossa mukana ovat rap-artistit DAVI, Cledos ja william.

Vitunleija on järjestänyt myös Vitunleija-festivaalin, joka 2023 järjestettiin kaksipäiväisenä huhtikuussa Helsingin Suvilahdessa. Esiintyjät olivat lähinnä suomalaisia räppäreitä ruotsalaisen 1.Cuz:n lisäksi. Tähän kuului myös ennakkokiertue, joka järjesti konsertteja Turussa, Jyväskylässä, Tampereella, Oulussa ja Joensuussa.

Vuonna 2021 yrityksen liikevaihto oli 56 000 euroa. Tilikaudelta 7/2021–8/2022 liikevaihtoa oli 26 600 euroa ja liiketulos jäi 9 500 euroa tappiolle. Heinäkuussa 2023 Iltalehti kertoi Vitunleija Oy:llä olevan lähes sadantuhannen euron verovelat. Lisäksi yhtiöllä oli 22 maksuhäiriömerkintää. Tilinpäätöstietojen mukaan yhtiö on varaton. Lehden haastattelema Alma Talentin analyytikko ihmetteli miksi verottaja ei hae yritystä konkurssiin. Julkaisun jälkeen Iltalehti korjasi uutistaan ja ilmoitti, että se on tulkinnut tietoja väärin eikä yrityksellä olisikaan verovelkaa.

## Historia
Bakari Diarra aloitti brändinsä Instagram-kirppiksenä myyden käytettyjä vaatteita. Vuonna 2018 hän alkoi suunnittelemaan myös omia vaatteita ja myi niitä Instagramin kautta. Vuonna 2020 Diarra perusti osakeyhtiön ja nykyään tuotteiden myynti keskittyy pop-up-tapahtumiin ja nettikauppaan. 

Diarra on maahanmuuttajataustaiseksi moniosaajaksi luonnehdittu julkisuuden henkilö ja kansanedustaja Fatim Diarran veli. Diarra on myös osallistunut Amazing Race Suomen ensimmäiselle kaudelle, sekä Selviytyjät suomen yhdeksännelle kaudelle.

Vitunleija avasi kivijalkamyymälän Helsingin Kamppiin kesäkuussa 2023.  Myymälä kuitenkin suljettiin helmikuussa 2026. 

## Musiikki

### Diskografia
* ”Make-up” feat. Davi, Cledos & William (single, 2022)
* ”B-Day” feat. Davi, Baka & Korelon (single, 2023)
* ”Meidän pöytä” feat. Cledos & Elastinen (single, 2023)

## Lähteet
Mike Danna

**Mike Danna** (s. 4. joulukuuta 1997 Detroit, Michigan, Yhdysvallat) on yhdysvaltalainen amerikkalaisen jalkapallon pelaaja. Danna edustaa NFL-joukkue Kansas City Chiefsia. Hänen pelipaikkansa on puolustuksen linjassa. Chiefs varasi Dannan viidennellä kierroksella 177. varausvuorolla vuoden 2020 varaistilaisuudessa. Danna on pelannut 42 NFL:n runkosarjan ottelua. Näissä otteluissa hänellä on 75 taklausta, 8,5 pelinrakentajan säkitystä, kaksi aiheutettua rähmäystä ja yksi puolustettu heitto. Danna on pelannut kuusi NFL:n pudotuspelien ottelua. Näissä otteluissa hänellä on seitsemän taklausta ja yksi pelinrakentajan säkitys. Tilastot päivitetty 4. tammikuuta 2023.

## Lähteet
Eldbjørg Løwer

**Eldbjørg Løwer** (s. 14. heinäkuuta 1943 Ål) on norjalainen Venstren poliitikko. Hän toimi Norjan työ- ja hallintoministerinä 1997–1999 sekä puolustusministerinä 1999–2000.
## Lähteet

## Aiheesta muualla

* ''Eldbjørg Løwer'' Norjan suurkäräjien verkkosivuilla
Peter Angelsen

**Peter Angelsen** (s. 6. helmikuuta 1935 Vestvågøy) on norjalainen Keskustapuolueen poliitikko. Hän istui suurkäräjillä 1981–1997 ja toimi Norjan kalastusministerinä 1997–2000.
## Lähteet

## Aiheesta muualla
* ''Peter Angelsen'' Norjan suurkäräjien verkkosivuilla
Kungsbacka-Posten

**Kungsbacka-Posten** (lyh. **KBP**) on ruotsalainen vuonna 2004 perustettu paikallislehti, jonka kotikunta on Kungsbacka. Se ilmestyy paperisena kerran viikossa ja kuuluu Stampen Media -konserniin.
## Lähteet

## Aiheesta muualla
* Lehden verkkosivut